open-index/open-wikipedia-markdown huggingface dataset:
นีตอกริส

**นีตอกริส** () อาจจะเป็นสมเด็จพระราชินีแห่งอียิปต์โบราณพระองค์สุดท้ายของราชวงศ์ที่หก พระนามของพระองค์ได้รับการค้นพบในงานเขียนที่ถือเป็นแหล่งข้อมูลที่ค่อนข้างแม่นยำมานาน คือ เอกสารลำดับเหตุการณ์สำคัญเกี่ยวกับรัชสมัยของกษัตริย์แห่งอียิปต์โบราณที่แต่งขึ้นในศตวรรษที่ 3 ก่อนคริสต์ศักราช โดยแมนิโธ ซึ่งเป็นนักบวชชาวอียิปต์โบราณและโดยนักประวัติศาสตร์ชาวกรีซโบราณนามว่า เฮอรอโดทัส ในหนังสือ *[[เดอะ ฮิสทอรีส์|ประวัติศาสตร์]]*  (430 ปีก่อนคริสต์ศักราช) ซึ่งคิดว่าพระองค์เป็นพระราชธิดาของฟาโรห์เปปิที่ 2 เนเฟอร์กาเร กับพระมเหสีนีอิท และเป็นพระขนิษฐาของฟาโรห์เมเรนเร เนมติเอมซาฟที่ 2

พระราชประวัติของพระองค์ยังเป็นที่น่าสงสัยโดยนักวิชาการบางคน โดยสันนิษฐานว่า ถ้าหากพระองค์ทรงเป็นผู้ปกครองในประวัติศาสตร์ พระองค์อาจจะเป็นผู้สำเร็จราชการแทนพระองค์ และอีกข้อสันนิษฐานหนึ่งโดยคิม ไรโฮลท์ นักอียิปต์วิทยา ซึ่งได้ให้เหตุผลว่า นีตอกริสนั้นเป็นเพียงตำนานและมาจากฟาโรห์ในประวัติศาสตร์พระนามว่า นิติเกอร์ติ ซิพทาห์ ซึ่งเป็นผู้ที่ขึ้นมาครองราชย์ต่อจากฟาโรห์เมอร์เอนเร เนมติเอมซาฟที่ 2 พระเชษฐาของนีตอกริสในช่วงเปลี่ยนผ่านระหว่างสมัยราชอาณาจักรเก่าและสมัยช่วงระหว่างกลางที่หนึ่ง

แมนิโธได้กล่าวว่าพระองค์ทรงโปรดให้สร้าง "พีระมิดแห่งที่สาม" ที่กีซา โดยนักประวัติศาสตร์และนักโบราณคดีสมัยใหม่ได้ระบุว่าพีระมิดดังกล่าวเป็นพีระมิดของฟาโรห์แห่งราชวงศ์ที่สี่พระนามว่า เมนคาอูเร

## อ้างอิง


หมวดหมู่:ฟาโรห์หญิง
ฟาโรห์อิมโฮเทป

**อิมโฮเทป** (อียิปต์โบราณ: ı͗ı͗-m-ḥtp) เป็นผู้ปกครองในช่วงระยะเวลาสั้น ๆ ที่อาจจะทรงขึ้นครองราชย์ในช่วงราชวงศ์ที่เก้า อย่างไรก็ตาม พระองค์อาจจะทรงปกครองในช่วงราชวงศ์ที่สิบ ฟาโรห์อิมโฮเทปทรงเป็นที่ทราบมาจากหลักฐานทางโบราณคดีเพียงศิลาจารึกที่พบในวาดีอัลฮัมมามาตเท่านั้น

## รัชสมัย
ทราบกิจกรรมเพียงอย่างเดียวที่เกิดขึ้นภายในรัชสมัยของพระองค์ คือ การส่งคณะเดินทางสำรวจเหมืองหินไปยังวาดิ ฮัมมามาต ซึ่งอาจจะมีวัตถุประสงค์เพื่อจัดหาหินในการสร้างอนุสาวรีย์ของฟาโรห์ ซึ่งนำคณะสำรวจโดยดจาติ ซึ่งเป็นพระราชโอรสของพระองค์ แรงงานจำนวนมาก (2350) ได้ถูกส่งออกไปในการสำรวจครั้งดังกล่าว แสดงให้เห็นว่าฟาโรห์อิมโฮเทปอาจจะทรงไม่สามารถควบคุมวาดิ ฮัมมามาตได้

## หลักฐานยืนยัน
ฟาโรห์อิมโฮเทปทรงเป็นที่ทราบจากศิลาจารึกก้อนเดียวในวาดิ ฮัมมามาต

## อ้างอิง


หมวดหมู่:ฟาโรห์ยุคราชวงศ์ที่เก้า
กาคาเร อินิ

**กาคาเร อินิ** (หรือ **อินเทฟ**) เป็นผู้ปกครองชาวอียิปต์โบราณหรือชาวนิวเบียโบราณ ซึ่งน่าจะทรงขึ้นครองราชย์ในช่วงปลายศตวรรษที่ 11 ก่อนคริสตกาล และช่วงต้นราชวงศ์ที่สิบสองเหนือบริเวณนิวเบียล่าง แม้ว่าพระองค์จะทรงเป็นผู้ปกครองนิวเบียที่ปรากฏหลักฐานยืนยันที่ดีที่สุดในช่วงเวลาดังกล่าว แต่กลับไม่ทราบกิจกรรมใดที่เกิดขึ้นในรัชสมัยของพระองค์

## หลักฐานยืนยัน
กาคาเร อินิเป็นผู้ปกครองที่ปรากฏหลักฐานยืนยันที่ดีในกลุ่มผู้ปกครองนิวเบียที่อยู่ร่วมกัน รวมทั้งเซเกอร์เซนิและไอย์อิบเคนต์เร แต่ที่จริงแล้วพระอิสริยยศของฟาโรห์ทั้งหมดของพระองค์เป็นที่ทราบจากศิลาจารึกจำนวน 16 ชิ้นที่พบในอุมบารากับ, มุเดเนจาร์, กุธนิส, ทัยฟา, อาบู ซิมเบล และทอชกา ซึ่งทั้งหมดอยู่ในนิวเบียล่าง จารึกเหล่านี้ได้บันทึกตำแหน่งของกาคาเร อินิ บางครั้งเป็นเพียงพระนามคาร์ทูชและไม่ได้ให้รายละเอียดเพิ่มเติม ในกรณีของจารึกจากทอชกา พระนามของกาคาเร อินิถูกจารึกไว้ถัดจากไอย์อิบเคนต์เร อย่างไรก็ตาม ดาร์เรล เบเกอร์ นักไอยคุปต์วิทยาได้เสนอว่าเป็นเพราะไม่มีที่ว่างบนหินมากกว่าที่จะชี้ไปที่ความเชื่อมโยงระหว่างผู้ปกครองทั้งสอง ดังนั้น จึงยังไม่ทราบเกี่ยวกับความสัมพันธ์ระหว่างกาคาเร อินิและผู้ปกครองชาวนิวเบียอีกสองพระองค์ในช่วงเวลานั้น คือ เซเกอร์เซนิ และไอย์อิบเคนต์เร 

ไม่ปรากฏพระนามในบันทึกพระนามของอียิปต์โบราณใด ๆ เลย

## อ้างอิง


หมวดหมู่:ฟาโรห์
แชนแนลโฟร์

**แชนแนลโฟร์** () เป็นช่องโทรทัศน์ของอังกฤษที่แชนแนลโฟร์ เทเลวิชั่น คอร์ปอเรชั่นเป็นเจ้าของ ก่อตั้งขึ้นเมื่อวันที่ 2 พฤศจิกายน พ.ศ. 2525

## รายการที่ออกอากาศ
### ข่าว
* แชนแนลโฟร์นิวส์

### ละคร
* ฮอลยอคส์

## อ้างอิง

## แหล่งข้อมูลอื่น
*  

หมวดหมู่:สถานีโทรทัศน์ในประเทศอังกฤษ
หมวดหมู่:ก่อตั้งในปี พ.ศ. 2525
หมวดหมู่:บริษัทที่ตั้งอยู่ในลอนดอน
พระเทพพัชรบัณฑิต (ถนอม ปณฺฑิโต)

**พระเทพพัชรบัณฑิต (ถนอม ปณฺฑิโต)** เป็นพระราชาคณะชั้นราชสังกัดธรรมยุติกนิกาย ปัจจุบันดำรงตำแหน่งเจ้าคณะภาค 4-5 (ธรรมยุต) เจ้าสำนักเรียนคณะจังหวัดเพชรบูรณ์ (ธรรมยุต), เจ้าอาวาสวัดสนธิกรประชาราม ตำบลสะเดียง อำเภอเมืองเพชรบูรณ์ จังหวัดเพชรบูรณ์

## ประวัติ
พระราชปริยัติบัณฑิต มีนามเดิมว่า ถนอม ศรีภักดิ์ เกิดวันที่ 11 พฤศจิกายน พ.ศ. 2511 ต่อมาได้อุปสมบท เมื่อวันที่ 21 พฤษภาคม พ.ศ. 2532 มีฉายาทางธรรมว่า *ปณฺฑิโต*

## วิทยฐานะ
*นักธรรมชั้นเอก
*เปรียญธรรม 6 ประโยค
*สำเร็จการศึกษาปริญญาศาสนศาสตรบัณฑิต จากมหาวิทยาลัยมหามกุฏราชวิทยาลัย

## ตำแหน่งการปกครอง
*พ.ศ. 2545 เป็น เจ้าอาวาสวัดสนธิกรประชาราม
*พ.ศ. 2545 เป็น ผู้รักษาการแทนเจ้าคณะจังหวัดเพชรบูรณ์ (ธรรมยุต)
*พ.ศ. 2545 เป็น เจ้าคณะจังหวัดเพชรบูรณ์ (ธรรมยุต)
*พ.ศ. 2564 เป็น รองเจ้าคณะภาค 4-5 (ธรรมยุต)
*พ.ศ. 2568 เป็น เจ้าคณะภาค 4-5 (ธรรมยุต)  ('''มติมหาเถรสมาคม ครั้งที่ 10/2568 มติที่ 312/2568)'''    

## ตำแหน่งฝ่ายการศึกษา
*เจ้าสำนักเรียนคณะจังหวัดเพชรบูรณ์ (ธรรมยุต)

## สมณศักดิ์
*5 ธันวาคมพ.ศ. 2546 ได้รับพระราชทานสัญญาบัตรสมณศักดิ์ เป็น พระราชาคณะชั้นสามัญเปรียญ ที่ *พระวิสุทธินายก*
*5 ธันวาคม พ.ศ. 2556 ได้รับพระราชทานสัญญาบัตรสมณศักดิ์เป็น พระราชาคณะชั้นราช ที่ *พระราชปริยัติบัณฑิต วิจิตรธรรมาภรณ์ ยติคณิสสร บวรสังฆาราม คามวาสี*
*12 มิถุนายน พ.ศ.  2567 ได้รับพระราชทานสัญญาบัตรสมณศักดิ์เป็น พระราชาคณะชั้นเทพ ที่ *พระเทพพัชรบัณฑิต วิจิตรธรรมาภรณ์ ตรีปิฎกคุณาลงกรณ์ ยติคณิสสร บวรสังฆาราม คามวาสี* 

ช่วยอัพเดทข้อมูลด้วยครับ ปี 2525 พระคุณเจ้าอายุได้ 15 ปี  ยังไม่ได้บวช
ปี 2535 ท่านมีพรรษาพระ 3 พรรษา

## อ้างอิง

หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่ยังมีชีวิตอยู่
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:ภิกษุจากจังหวัดเพชรบูรณ์
ปริยัติบัณฑิต
หมวดหมู่:รองเจ้าคณะภาค
หมวดหมู่:เจ้าคณะจังหวัดเพชรบูรณ์ (ธรรมยุติ)
หมวดหมู่:เจ้าอาวาส
หมวดหมู่:บุคคลจากมหาวิทยาลัยมหามกุฏราชวิทยาลัย
หมวดหมู่:เปรียญธรรม 6 ประโยค
สโมสรฟุตบอลเรอัลมาดริดในฤดูกาล 2023–24

**ฤดูกาล 2023–24** เป็นฤดูกาลที่ 120 ของสโมสรฟุตบอลเรอัลมาดริด และเป็นฤดูกาลที่ 93 ติดต่อกันของสโมสรบนลีกสูงสุดของฟุตบอลสเปน นอกจากลีกในประเทศแล้ว เรอัลมาดริดจะเข้าร่วมการแข่งขันโกปาเดลเรย์, ยูฟ่าแชมเปียนส์ลีก และซูเปร์โกปาเดเอสปัญญาในฤดูกาลนี้ด้วย

ฤดูกาลนี้จะเป็นครั้งแรกนับตั้งแต่ฤดูกาล 2008–09 ที่ไม่มีกองหน้าและกัปตันทีม การีม แบนเซมา และเป็นครั้งแรกนับตั้งแต่ฤดูกาล 2015–16 ที่ไม่มีกองหน้า มาร์โก อาเซนซิโอ

## การซื้อขายนักเตะ
### ย้ายเข้า

### ออก

## ก่อนฤดูกาลและกระชับมิตร
ในวันเสาร์ที่ 13 พฤษภาคม ค.ศ. 2023 เรอัลมาดริดประกาศว่าพวกเขาจะเดินทางไปสหรัฐอเมริกาเพื่อเข้าร่วมการแข่งขันซอคเกอร์แชมเปียนส์ทัวร์ก่อนฤดูกาลเป็นครั้งที่ 2 นับตั้งแต่ทัวร์ฤดูร้อนปีที่แล้ว

## การแข่งขัน
### ภาพรวม

### ลาลิกา

#### ตารางคะแนน

#### ผลงานในลีกโดยรวม

#### ผลงานในลีกในแต่ละนัด

#### นัด
โปรแกรมการแข่งขันฟุตบอลลีกได้ประกาศไว้เมื่อวันที่ 22 มิถุนายน ค.ศ. 2023.

### โกปาเดลเรย์

มาดริดเข้าสู่ทัวร์นาเมนต์ในรอบ 32 ทีมสุดท้าย, ขณะที่พวกเขาได้ผ่านเข้ารอบ ซูเปร์โกปาเดเอสปาญา 2024.

### ซูเปร์โกปาเดเอสปัญญา

มาดริดเข้ารอบสำหรับทัวร์นาเมนต์นี้โดยเอาชนะ โกปาเดลเรย์ ฤดูกาล 2022–23.

### ยูฟ่าแชมเปียนส์ลีก

#### รอบแบ่งกลุ่ม

การจับสลากรอบแบ่งกลุ่มได้จัดขึ้นในวันที่ 31 สิงหาคม ค.ศ. 2023.

#### รอบแพ้คัดออก

##### รอบ 16 ทีมสุดท้าย
การจับสลากสำหรับรอบ 16 ทีมสุดท้ายได้จัดขึ้นในวันที่ 18 ธันวาคม ค.ศ. 2023.

##### รอบก่อนรองชนะเลิศ
การจับสลากรอบก่อนรองชนะเลิศและรอบรองชนะเลิศได้จัดขึ้นในวันที่ 15 มีนาคม ค.ศ. 2024.

##### รอบรองชนะเลิศ

##### รอบชิงชนะเลิศ

## สถิติ
### ประตู

## หมายเหตุ

## อ้างอิง

หมวดหมู่:ฤดูกาลของสโมสรฟุตบอลเรอัลมาดริด
เดอะ แฟลช (ภาพยนตร์)

***เดอะ แฟลช*** () เป็นภาพยนตร์อเมริกันแนวซูเปอร์ฮีโร ฉายใน ค.ศ. 2023 สร้างจากตัวละครชื่อเดียวกันของดีซีคอมิกส์ ภาพยนตร์สร้างโดย วอร์เนอร์บราเธอส์พิกเจอส์, ดีซี สตูดิโอส์, ดับเบิลดรีมและเดอะดิสโกแฟกทอรี และจัดจำหน่ายโดยวอร์เนอร์บราเธอส์พิกเจอส์ และเป็นภาพยนตร์เรื่องที่ 13 ในจักรวาลขยายดีซี ภาพยนตร์กำกับโดย แอนดี มัสเคียตตี จากบทภาพยนตร์โดย คริสตินา ฮอดสัน แสดงนำโดย เอซรา มิลเลอร์ เป็น แบร์รี อัลเลน / เดอะ แฟลช ร่วมกับ ซาชา กาเย, ไมเคิล แชนนอน, รอน ลิฟวิงสตัน, มาริเบล เบดู, เคียร์ซี เคลมอนส์, อันเจ เทราและไมเคิล คีตัน ในภาพยนตร์ แบร์รีเดินทางย้อนเวลากลับไปเพื่อป้องกันการเสียชีวิตของแม่ของเขา นำมาซึ่งผลที่ตามมาโดยไม่ได้ตั้งใจ

การพัฒนาภาพยนตร์ เดอะ แฟลช เริ่มต้นตั้งแต่ปลายทศวรรษ 1980 มีนักเขียนและผู้กำกับหลายคนที่เข้ามาเกี่ยวข้องกับโครงการนี้จนถึง ค.ศ. 2014 ต่อมาภาพยนตร์ได้รับการพัฒนาใหม่ให้เป็นส่วนหนึ่งของจักรวาลขยายดีซี โดยมีมิลเลอร์ได้รับเลือกให้แสดงเป็นแฟลช มีผู้กำกับหลายคนเข้าทำหน้าที่นี้ในปีต่อ ๆ มา ได้แก่ เซธ เกรแฮม-สมิธ, ริค ฟามุยิวะและคู่ของจอห์น ฟรานซิส เดลีย์กับโจนาธาน โกลด์สตีน ทุกคนต่างถอนตัวออกจากตำแหน่งเพราะมีความคิดสร้างสรรค์แตกต่างกันกับสตูดิโอ มัสเคียตตีและฮอดสันเข้าร่วมโครงการในเดือนกรกฎาคม ค.ศ. 2019 และเริ่มเตรียมงานก่อนการถ่ายทำในเดือนมกราคม ค.ศ. 2020 ภาพยนตร์ได้รับอิทธิพลมาจากโครงเรื่องของหนังสือการ์ตูน *[[แฟลชพอยต์ (การ์ตูน)|แฟลชพอยต์]]* ภาพยนตร์จะมีตัวละครจากดีซีคอมิกส์หลายตัว รวมถึง เบน แอฟเฟล็กและคีตัน กลับมารับบทเดิมเป็น แบทแมน ของพวกเขา การถ่ายทำเริ่มต้นตั้งแต่เดือนเมษายนถึงตุลาคม ค.ศ. 2021 ที่วอร์เนอร์บราเธอร์สสตูดิโอ, ลิฟส์เดนและทั่วสหราชอาณาจักร

*เดอะ แฟลช* ฉายรอบปฐมทัศน์เมื่อวันที่ 12 มิถุนายน ค.ศ. 2023 ที่โรงละครแกรมแมนส์ไชนิสในลอสแองเจลิส ฉายในไทยวันที่ 14 มิถุนายนและฉายในสหรัฐวันที่ 16 มิถุนายน ภาพยนตร์เลื่อนฉายอยู่หลายครั้งเนื่องจากการเปลี่ยนแปลงผู้กำกับ, การระบาดทั่วของโควิด-19 และงานหลังการถ่ายทำที่ล่าช้า ภาพยนตร์ทำเงิน 270 ล้านดอลลาร์สหรัฐ ได้รับการตอบรับอย่างผสมจากนักวิจารณ์ โดยชมในเรื่องฉากโลดโผน, อารมณ์ขันและการแสดง (โดยเฉพาะมิลเลอร์และคีตัน) แต่ติในเรื่องวิชวลเอฟเฟ็กต์และองก์ที่สาม

## เรื่องย่อ
แบร์รี่ อัลเลนหรือเดอะแฟลชเดินทางย้อนเวลากลับไปเพื่อป้องกันการตายของแม่ของเขา ซึ่งกักขังเขาไว้ในโลกคู่ขนานที่ไม่มีเมตาฮิวแมน แบร์รีขอความช่วยเหลือจากตัวตนที่อายุน้อยกว่าของเขา แบทแมนในวัยชรา และซูเปอร์เกิร์ล เพื่อช่วยโลกนี้จากนายพลซ็อดที่ฟื้นคืนชีพและกลับสู่จักรวาลของเขา

## ผลตอบรับ
### ประมาณการบ็อกซ์ออฟฟิศ
เดอะแฟลชคาดว่าจะทำรายได้ 72–105 ล้านเหรียญสหรัฐในช่วงสุดสัปดาห์ที่เปิดตัวในประเทศ

### การตอบสนองคำวิจารณ์
*เดอะแฟลช* ได้รับคำชมในเรื่องฉากโลดโผนและการแสดง (โดยเฉพาะมิลเลอร์และคีตัน) แต่ถูกวิจารณ์เรื่องซีจีไอ บนเว็บไซต์รอตเทนโทเมโทส์ คำวิจารณ์ 71% ของนักวิจารณ์ 113 คนอยู่ในเชิงบวก โดยมีคะแนนเฉลี่ย 6.5/10

## อ้างอิง

หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:จักรวาลขยายดีซี
หมวดหมู่:แฟลช (หนังสือการ์ตูน)
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์ข้ามฝั่ง
หมวดหมู่:ภาพยนตร์เดินทางข้ามเวลา
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์จินตนิมิตอเมริกัน
หมวดหมู่:ภาพยนตร์ที่ถ่ายทำในฮาร์ตฟอร์ดเชอร์
หมวดหมู่:ภาพยนตร์เกี่ยวกับจักรวาลคู่ขนาน
อะแดปทิฟออปติก

[right|thumb|200x200px| [การสะท้อน (ฟิสิกส์)|การสะท้อนของกระจกธรรมดา การกระเพื่อมที่เกิดจากอากาศจะถูกสะท้อนไปตามที่เป็นอยู่]]
right|thumb|200x200px| การแก้ไขหน้าคลื่นโดยกระจกที่เปลี่ยนรูปด้วยอะแดปทิฟออปติก การกระเพื่อมเนื่องจากอากาศได้รับการปรับแก้
**อะแดปทิฟออปติก** (adaptive optics) เป็นเทคโนโลยีทางทัศนศาสตร์ที่ถูกพัฒนาขึ้นมาเพื่อแก้ปัญหาการที่ภาพจากกล้องโทรทรรศน์เกิดการกระเพื่อมของชั้นบรรยากาศโลก เมื่อถ่ายภาพโลกจากอวกาศหรืออวกาศจากโลก นอกจากนี้ยังมีการใช้ในกล้องจุลทรรศน์ หรือระบบสร้างภาพจอตาอีกด้วย

ระบบนี้ได้ถูกนำมาใช้ในการสังเกตการณ์ดาวเคราะห์ หรือ ดาวเคราะห์น้อย เพื่อให้สามารถทำการสังเกตการณ์ด้วยกล้องโทรทรรศน์ภาคพื้นดินโดยมีความแม่นยำสูงถึงขีดจำกัดการเลี้ยวเบนโดยไม่ต้องพึ่งกล้องโทรทรรศน์อวกาศ

## ภาพรวม
ระบบอะแดปทิฟออปติกใช้เซนเซอร์หน้าคลื่นเพื่อจับภาพความปั่นป่วนภายในภาพดาวที่เกิดการบิดเบี้ยวอันเนื่องจากการกระเพื่อมในชั้นบรรยากาศโลก และเปลี่ยนรูปทรงของกระจกโดยอาศัยวงจรควบคุมอิเล็กทรอนิกส์เพื่อแปลงภาพวัตถุท้องฟ้าหรือวัตถุท้องฟ้าเป้าหมาย ทำให้ได้ภาพวัตถุท้องฟ้าที่ชัดเจนขึ้น 

ในปัจจุบัน ส่วนใหญ่ใช้สำหรับการสังเกตการณ์ที่ย่านคลื่นอินฟราเรด เนื่องจากปัญหาความยาวคลื่น แต่ในปี 2012 ทีมวิจัยจากสถาบันต่าง ๆ เช่นหอดูดาวแห่งชาติญี่ปุ่นได้ประสบความสำเร็จในการสังเกตที่ย่านแสงที่มองเห็นได้ โดยใช้ระบบอะแดปทิฟออปติกประสิทธิภาพสูงของกล้องโทรทรรศน์ซูบารุ และยังคาดหวังว่าจะสามารถปรับปรุงให้เที่ยงตรงได้ยิ่งขึ้นไปอีก

ระบบนี้เดิมพัฒนาโดยสหรัฐอเมริกา เพื่อสังเกตรูปร่างของดาวเทียมสอดแนมทางทหารของประเทศอื่น ๆ ซึ่งเสร็จสมบูรณ์ในเดือนกุมภาพันธ์ 1989 หลังจากนั้นจึงได้รับการศึกษาและนำไปใช้อย่างกว้างขวาง

## อ้างอิง

หมวดหมู่:กล้องโทรทรรศน์
หมวดหมู่:การประมวลผลภาพ
หมวดหมู่:การสร้างภาพทางดาราศาสตร์
ท่าอากาศยานนานาชาติบาญูวางี

**ท่าอากาศยานนานาชาติบาญูวางี** ()  (รหัสเดิม: WARB) เป็นท่าอากาศยานในบลิมบิงซารี () ในอำเภอบาญูวางี ให้บริการพื้นที่นครบาญูวางีและพื้นที่โดยรอบในจังหวัดชวาตะวันออก ประเทศอินโดนีเซีย ชื่อเดิมคือ **ท่าอากาศยานบลิมบิงซารี** () เปิดให้บริการตั้งแต่ตุลาคม 2010 และได้รับการรับรองให้เป็น "ท่าอากาศยานสีเขียวแห่งแรก" ของอินโดนีเซีย บริหารโดยอังกาซาปูรา จากเดิมอยู่ภายใต้การดูแลของกระทรวงคมนาคม ตั้งแต่ 22 ธันวาคม 2017

ในปี 2010 มีผู้โดยสารใช้บริการ 7,386 คน และเพิ่มเป็น 140,683 คนในปี 2017 ถือว่าเพิ่มขึ้น 1,700% ในระยะเวลาเจ็ดปี ก่อนที่สิบเดือนต่อมาจะเพิ่มสูงถึง 307,157 คนในปี 2018

ผลงานการออกแบบท่าอากาศยานได้รับรางวัลในปี 2022 โดยเป็นหนึ่งในหกอาคารทั่วโลกที่ได้รับรางวัลสถาปัตยกรรมอากา ข่าน

## อ้างอิง

หมวดหมู่:ท่าอากาศยานในประเทศอินโดนีเซีย
หมวดหมู่:สิ่งก่อสร้างในจังหวัดชวาตะวันออก
กรณ์นภัส เศรษฐรัตนพงศ์

**กรณ์นภัส เศรษฐรัตนพงศ์** (เกิด 27 พฤษภาคม พ.ศ. 2545) ชื่อเล่น **ออม** เป็นนักแสดงและนางแบบหญิงชาวไทย สังกัดช่อง 3 เอชดี มีผลงานสร้างชื่อจากละครเรื่อง *[[มาตาลดา]]* และซีรีส์เรื่อง *[[ใจซ่อนรัก]]* ซึ่งเป็นซีรีส์แนวแซฟฟิกเรื่องแรกของช่อง 3

## ประวัติ
กรณ์นภัส เศรษฐรัตนพงศ์ เดิมมีชื่อว่า "นรวรรณ เศรษฐรัตนพงศ์" เกิดวันที่ 27 พฤษภาคม 2545 เป็นบุตรสาวคนโต มีน้องชาย 1 คน และเป็นบุตรสาวของ ปณตพงศ์ เศรษฐรัตนพงศ์ ผู้บริหารบริษัท เศรษฐชล จำกัด (บริษัทผลิตอาหารปรุงสำเร็จแช่แข็งส่งออกต่างประเทศ) กับ นฤมล พงษ์สุภาพ นักแสดงหญิง ด้านการศึกษา สำเร็จการศึกษาระดับชั้นประถมศึกษาจาก โรงเรียนวัฒนาวิทยาลัย ระดับชั้นมัธยมศึกษาตอนต้นจาก โรงเรียนมัธยมปัญญารัตน์ ระดับชั้นมัธยมศึกษาตอนปลายจาก โรงเรียนสาธิตมหาวิทยาลัยศรีนครินทรวิโรฒ ประสานมิตร (เอกอังกฤษ-อาเซียน) สำเร็จการศึกษา​ระดับ​ปริญญาตรี​จาก คณะเศรษฐศาสตร์ มหาวิทยาลัยศรีนครินทรวิโรฒ (หลักสูตรนานาชาติ) และกำลังศึกษาต่อระดับปริญญาโท วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ​ สาขาวิชาสื่อเพื่อสังคม

## การทำงาน
กรณ์นภัส เศรษฐรัตนพงศ์ เข้าสู่วงการบันเทิงโดยการถ่ายงานโฆษณา​ตัวหนึ่งของสายการบินแบรนด์​หนึ่ง และผ่านการคัดเลือกเข้ามาเป็นนักแสดงซีรีส์วัยรุ่น *[[สูตรรักนักการโรงแรม]]* ทางช่อง 3 ในปี พ.ศ.2562 ซึ่งเป็นผลงานเรื่องแรกในวงการบันเทิง และ ปี พ.ศ. 2563 ได้เซ็นสัญญาเป็นนักแสดงสังกัดช่อง 3 เอชดี มีผลงานละครในฐานะนักแสดงช่องเรื่อง *[[เก็บแผ่นดิน]]* ซึ่งรอออกอากาศ ต่อมา ปี พ.ศ. 2564 มีผลงานออกอากาศ ซีรีส์เรื่อง *[[จากสูญถึงสิบ]]* ตามมาด้วยละครหลังข่าวเรื่อง *[[พราวมุก]]*, *[[ดวงตาที่สาม]]* ในบทบาทนักแสดงรับเชิญ และ *[[เกมล่าทรชน]]*  ซึ่งเรื่องนี้ได้รับบทนำเต็มตัว

ในปี พ.ศ. 2565 เธอแสดงละครเรื่อง *[[อ้ายข่อยฮักเจ้า]]* ปี พ.ศ. 2566 เรื่อง *[[ใต้เงาตะวัน]]*, *[[มาตาลดา]]*  และ *[[แค้น]]* ปี พ.ศ. 2567 ละครชุด *[[ดวงใจเทวพรหม (ละครโทรทัศน์)#ลออจันทร์|ดวงใจเทวพรหม ตอน ลออจันทร์]]*  ซึ่งเป็นภาคต่อของละครชุด *[[สุภาพบุรุษจุฑาเทพ (ละครโทรทัศน์)|สุภาพบุรุษจุฑาเทพ]]*​ และซีรีส์ Girl’s Love เรื่อง *[[ใจซ่อนรัก]]*  และแสดงคู่กับ ศิริลักษณ์ คอง ซึ่งถือเป็นคู่จิ้นคู่ขวัญกัน นับว่าใจซ่อนรักเป็นซีรีส์แซฟฟิกเรื่องแรกของทางช่อง 3

ในเดือนพฤศจิกายน พ.ศ. 2568 ดียอร์ได้แต่งตั้งเธอและศิริลักษณ์เป็นทูตตราสินค้า

## ผลงาน

### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

### ซีรีส์

### ละครสั้น

### ภาพยนตร์

### ภาพยนตร์สั้น

### เพลง
* เพลง “อย่าเล่นกับระบบ” - ร้องร่วมกับ หลิงหลิง คอง Ost.The Secret Of Us ใจซ่อนรัก
* เพลง “ระยะไกลของดวงจันทร์” Ost.Only You เพียงเธอ
* เพลง “ยืนหนึ่ง (Stand Alone)” Ost.Only You เพียงเธอ

### มิวสิกวิดีโอ
* เพลง แก้มน้องนางนั้นแดงกว่าใคร - Smile for Life 3 | THAI SMILE  (Cover) (2562)
* เพลง I Have No Black Magic  - สิงโต นำโชค (อ้ายมันบ่มีคาถา) (2566)
* เพลง จนนิรันดร์ (Forever) - นุนิว ชวรินทร์ (2568)

## คอนเสิร์ต/แฟนมีตติ้ง

## รางวัลและการเสนอชื่อ

## อ้างอิง

## แหล่งข้อมูลอื่น
* 
*  
*ormkornnaphat ช่องในยูทูบ
* 

หมวดหมู่:นักแสดงชาวไทย
หมวดหมู่:นักแสดงสังกัดช่อง 3 เอชดี
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นางแบบไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากคณะเศรษฐศาสตร์ มหาวิทยาลัยศรีนครินทรวิโรฒ
หมวดหมู่:พุทธศาสนิกชนชาวไทย
แอกทิฟออปติก

[right|thumb| [ตัวกระตุ้นให้ทำงานของแอกทิฟออปติกของกล้องโทรทรรศน์ขนาดใหญ่กานาเรียส]]
**แอกทิฟออปติก** (active optics) เป็นเทคโนโลยีที่ใช้ในกล้องโทรทรรศน์สะท้อนแสง ซึ่งรับการพัฒนาขึ้นในทศวรรษ 1980 ทำงานโดยการปรับรูปร่างพื้นผิวกระจกของกล้องโทรทรรศน์เพื่อขจัดอิทธิพลจากภายนอก เช่น กระแสลม อุณหภูมิ การเสียรูปโดยความเค้นเชิงกล เป็นต้น  

แอกทิฟออปติกมักสับสนได้ง่ายกับอะแดปทิฟออปติก ซึ่งทำการปรับแก้ภาพในหน่วยเวลาสั้นกว่า เพื่อแก้ไขการบิดเบือนของชั้นบรรยากาศโลก ในขณะที่แอกทิฟออปติกเน้นการปรับแก้ความบิดเบี้ยวของตัวกระจก ในหน่วยเวลาที่ยาวกว่า

## ประวัติศาสตร์
[thumb| ตัวแบบของระบบแอกทิฟออปติกของ [E-ELT]]
กล้องโทรทรรศน์ขนาดใหญ่ในสมัยใหม่เกือบทั้งหมดเป็นแบบสะท้อนแสง และกระจกเงาปฐมภูมิ เป็นกระจกเงาขนาดใหญ่มาก ในอดีตกระจกเงาปฐมภูมิมีความหนามากเพื่อรักษารูปร่างพื้นผิวให้ถูกต้อง และหลีกเลี่ยงการเสียรูปที่เกิดจากลมและแรงโน้มถ่วงในตัวเอง สิ่งนี้เป็นข้อจำกัดให้สามารถสร้างกล้องโทรทรรศน์ได้ถึงแค่เส้นผ่านศูนย์กลางประมาณ 5 ถึง 6 เมตร เช่น กล้องโทรทรรศน์เฮลที่หอดูดาวพาโลมาร์

ตั้งแต่ในทศวรรษ 1980 กล้องโทรทรรศน์รุ่นใหม่หันมาใช้กระจกที่บางและน้ำหนักเบา ซึ่งบางเกินไปที่จะรักษรรูปร่างที่ถูกต้องได้ ดังนั้นจึงต้องรองรับโดยชุดตัวกระตุ้นให้ทำงานที่ติดไว้ที่ด้านหลังของกระจก ตัวกระตุ้นให้ทำงานสามารถออกแรงกับกระจกเงา ทำให้พื้นผิวสะท้อนแสงอยู่ในรูปร่างที่ถูกต้องโดยไม่ต้องเปลี่ยนตำแหน่ง การประกอบรวมตัวกระตุ้นให้ทำงานที่ควบคุมด้วยคอมพิวเตอร์เพื่อให้ได้ภาพที่ดีที่สุดแบบนี้เรียกว่า "แอกทิฟออปติก"

หากไม่มีแอกทิฟออปติกก็จะเป็นไปไม่ได้ที่จะสร้างกล้องโทรทรรศน์ที่ใหญ่กว่าระดับ 8 เมตรได้ วิธีนี้ใช้ถูกใช้ในกล้องโทรทรรศน์เชิงแสงนอร์ดิกที่หอดูดาวโรเกเดโลสมูชาโชส ที่เริ่มใช้งานในปี 1989 และกล้องโทรทรรศน์ขนาดใหญ่ทั้งหมดที่สร้างขึ้นตั้งแต่ทศวรรษ 1990 เป็นต้นมา

## อ้างอิง

หมวดหมู่:กล้องโทรทรรศน์
หมวดหมู่:การสร้างภาพทางดาราศาสตร์
กล้องโทรทรรศน์เชิงแสงนอร์ดิก

[thumb| กล้องโทรทรรศน์เชิงแสงนอร์ดิกบนยอดเขาโรเกเดโลสมูชาโชสเหนือทะเลเมฆบน[เกาะลาปัลมา]]
[thumb| ภายในกล้องโทรทรรศน์ อุปกรณ์สังเกตการณ์ใช้[โฟกัสแบบกัสแกร็ง]]
**กล้องโทรทรรศน์เชิงแสงนอร์ดิก** (Nordic Optical Telescope, **NOT**) เป็นกล้องโทรทรรศน์ ที่ตั้งอยู่ที่หอดูดาวโรเกเดโลสมูชาโชส ในเกาะลาปัลมา แคว้นกานาเรียส ประเทศสเปน สร้างร่วมกันโดย ประเทศเดนมาร์ก สวีเดน ไอซ์แลนด์ นอร์เวย์ และ ฟินแลนด์ โดยได้เริ่มแสงแรกในปี 1988 และเริ่มสังเกตการณ์ในปี 1989

รูรับแสงของกระจกเงาปฐมภูมิของกล้องโทรทรรศน์นี้มีขนาด 2.56 ม. ใช้ระบบแอกทิฟออปติกเพื่อปรับแก้การบิดเบี้ยวของกระจกเงาปฐมภูมิที่บาง

ดาวเคราะห์น้อย (2857) NOT ได้รับการตั้งชื่อตามกล้องโทรทรรศน์เชิงแสงนอร์ดิก

## อ้างอิง

หมวดหมู่:ประเทศกลุ่มนอร์ดิก
หมวดหมู่:กล้องโทรทรรศน์เชิงแสง
หมวดหมู่:หอดูดาวในแคว้นกานาเรียส
ไอย์อิบเคนต์เร

**ไอย์อิบเคนต์เร** เป็นผู้ปกครองชาวอียิปต์โบราณหรือชาวนิวเบีย ซึ่งน่าจะทรงครองราชย์ในช่วงปลายราชวงศ์ที่สิบเอ็ดและช่วงต้นราชวงศ์ที่สิบสอง

## พระราชประวัติ
พระองค์อาจจะทรงเป็นผู้อ้างสิทธิ์ในราชบัลลังก์แห่งอียิปต์ ซึ่งมีฐานอำนาจอยู่ที่บริเวณนิวเบียล่างในช่วงที่เกิดความอ่อนไหวทางการเมืองในรัชสมัยของฟาโรห์เมนทูโฮเทปที่ 4 แห่งราชวงศ์ที่สิบเอ็ด และต้นรัชสมัยของฟาโรห์อเมนเอมฮัตที่ 1 แห่งราชวงศ์ที่สิบสอง และดูเหมือนว่าผู้ปกครองทั้งสองพระองค์อาจจะทรงมีปัญหาในการได้รับการยอมรับว่าเป็นฟาโรห์ที่ชอบด้วยธรรม

แต่ ลาสซโล โทโรค นักไอยคุปต์วิทยาชาวฮังการี กลับเสนอความเห็นเกี่ยวกับช่วงเวลาแห่งรัชสมัยของพระองค์ (เช่นเดียวกับผู้ปกครองที่เกี่ยวข้องรายอื่น ๆ ที่กล่าวถึงด้านล่าง) อาจจะอยู่ในช่วงเวลาหนึ่งหลังจากรัชสมัยของฟาโรห์เนเฟอร์โฮเทปที่ 1 แห่งราชวงศ์ที่สิบสาม (สมัยช่วงระหว่างกลางที่สอง)

ไอย์อิบเคนต์เรทรงใช้พระราชอิสริยยศของฟาโรห์ แม้ว่าจะปรากฏเพียงพระนามฮอรัสและพระนามครองราชย์เท่านั้นที่ทราบจากจารึกหินที่อาบู ฮอร์, เมดิก และทอชกา ซึ่งทั้งหมดอยู่ในบริเวณนิวเบียล่าง

เช่นเดียวกับไอย์อิบเคนต์เร ผู้ปกครองอีกสองพระองค์ที่อยู่ในนิวเบีย คือ เซเกอร์เซนิ และกาคาเร อินิ ซึ่งอาจจะเป็นผู้อ้างสิทธิ์ในราชบัลลังก์แห่งอียิปต์เช่นกัน แต่ในท้ายที่สุดกลับไม่ทราบเกี่ยวข้องความสัมพันธ์ระหว่างทั้งสามพระองค์

## อ้างอิง


หมวดหมู่:ฟาโรห์
หอดูดาวซิเอร์ราเนบาดา

[thumb| [กล้องโทรทรรศน์เชิงแสง]]
[thumb| [กล้องโทรทรรศน์วิทยุ]]
thumb| กล้องโทรทรรศน์กล้องเก่า
**หอดูดาวซิเอร์ราเนบาดา** () เป็นหอดูดาวที่ตั้งอยู่ในโลมาเดดิลาร์ จังหวัดกรานาดา แคว้นอันดาลูซิอา ประเทศสเปน สร้างขึ้นบนสันเขาซิเอร์ราเนบาดา ตั้งอยู่ที่พิกัด 37°03'51"N, 03°23'05"W ความสูงเหนือระดับน้ำทะเล 2896 เมตร

มีการติดตั้งกล้องโทรทรรศน์แบบแนสมิธ 2 กล้องซึ่งมีรูรับแสงขนาด 1.5 ม. และ 0.9 ม. ดูแลและจัดการโดยสถาบันฟิสิกส์ดาราศาสตร์อันดาลูซิอา

ที่บริเวณใกล้เคียงกันยังมีหอดูดาวอีราม ปิโกเบเลตา ของสถาบันดาราศาสตร์วิทยุมิลลิเมตร (อีราม) ตั้งอยู่ด้วย

หมวดหมู่:หอดูดาวในประเทศสเปน
หมวดหมู่:สิ่งก่อสร้างในแคว้นอันดาลูซิอา
เนเฟอร์เนเฟรูอาเตน

**อังค์เคเปอร์อูเร-เมริต-เนเฟอร์เคเฟอร์อูเร/วาเอนเร/อาเตน เนเฟอร์เนเฟอร์อูอาเตน** (อียิปต์โบราณ: *nfr-nfrw-jtn*) เป็นพระนามที่ใช้เรียกฟาโรห์สตรีที่ทรงขึ้นครองราชย์ในช่วงปลายสมัยอามาร์นาระหว่างช่วงราชวงศ์ที่สิบแปด เพศของพระองค์ได้รับการยืนยันโดยร่องรอยของความเป็นสตรีที่พบในพระนามฉายา *อาเคต-เอน-ฮิเอส Akhet-en-hyes* ("ให้ผลสำเร็จแด่กับพระสวามีของพระองค์") ซึ่งปรากฏรวมอยู่ในคาร์ทูชพระนามประสูติของพระองค์ พระองค์ทรงแตกต่างจากฟาโรห์สเมนค์คาเรทั้งที่ผู้ปกครองทั้งสองพระองค์นั้นทรงให้พระนามครองราชย์เดียวกันว่า อังค์เคเปอร์อูเร โดยปรากฏพระนามฉายาอยู่ในคาร์ทูชของทั้งสองพระองค์ มีการสันนิษฐานว่าพระองค์ทรงเป็นบุคคลพระองค์เดียวกันกับพระนางเมริตอาเตนหรือเนเฟอร์ติติ หากพระองค์ทรงเป็นบุคคลพระองค์เดียวกันกับเนเฟอร์ติติ ก็จะทรงขึ้นปกครองในฐานะฟาโรห์แต่เพียงพระองค์เดียว นักไอยคุปต์วิทยาและนักโบราณคดี ดร. ซาฮี ฮาวาสส์ ได้ตั้งข้อสันนิษฐานไว้ว่า รัชสมัยของพระองค์เป็นจุดที่แสดงถึงการล่มสลายของเมืองอามาร์นา และการย้ายเมืองหลวงกลับไปยังราชธานีเดิมคือเมืองทีบส์

## ข้อสรุปเกี่ยวกับพระองค์
นอกจากนี้ยังสามารถกล่าวได้เล็กน้อยอย่างแน่นอนเกี่ยวกับพระชนม์ชีพและการครองราชย์ของฟาโรห์อังค์เคเฟอร์อูเร เนเฟอร์เนเฟอร์อูอาเตน ซึ่งนักไอยคุปต์วิทยาส่วนใหญ่ยอมรับว่าพระองค์ทรงเป็นสตรีและทรงเป็นอิสระในการขึ้นปกครองจากฟาโรห์สเมนค์คาเร นักวิชากรหลายคนในช่วงเวลานั้นเชื่อว่า หลักฐานเชิงประจักษ์ที่บ่งชี้อย่างชัดเจนว่าพระองค์ทรงทำหน้าที่เป็นผู้สำเร็จราชการร่วมกับฟาโรห์อะเคนอาเตนอยู่ระยะหนึ่ง ไม่ว่าพระองค์จะทรงขึ้นครองราชย์ก่อนหรือหลังรัชสมัยของฟาโรห์สเมนค์คาเร ขึ้นอยู่กับทฤษฎีพื้นฐานเกี่ยวกับตัวตนของพระองค์

ตามคำจารึกของพาอิริ ซึ่งได้ช่วงเวลาในปีที่ 3 แห่งการครองราชย์ของพระองค์ ซึ่งปรากฏว่ารัชสมัยของพระองค์ พระองค์ทรงมีพระราชสถานะเป็นผู้ปกครองที่ขึ้นปกครองเพียงพระองค์เดียว ส่วนเรื่องระยะเวลาที่ทรงขึ้นเป็นผู้สำเร็จราชการร่วมและระยะเวลาการปกครองเพียงพระองค์เดียวนั้นก็ยังเป็นประเด็นในการถกเถียงและคาดคะเน คำจารึกจากหลุมฝังศพเดียวกันนี้ได้กล่าวถึงวิหารแห่งอามุนในเมืองทีบส์ ซึ่งอาจจะเป็นสถานที่ที่เกี่ยวพระบรมศพ ซึ่งดูเหมือนว่าจะบ่งบอกว่าการกดทับของลัทธิแห่งเทพอามุนได้ลดลงแล้ว และศาสนาดั้งเดิมกำลังได้รับการฟื้นฟูในช่วงปลายรัชสมัยของพระองค์ เนื่องจากสิ่งของในพิธีพระบรมศพของพระองค์ส่วนใหญ่ใช้ในการฝังพระบรมศพของฟาโรห์ทุตอังค์อามุน ซึ่งดูเหมือนว่าค่อนข้างแน่ใจว่าพระองค์ทรงถูกปฏิเสธไม่ให้ฝังพระบรมศพอย่างตำแหน่งฟาโรห์โดยผู้สืบทอดพระราชบัลลังก์ของพระองค์[18][33][50] เหตุผลของประเด็นนี้ยังคงเป็นเพียงการคาดเดา เช่นเดียวกับการขึ้นเป็นผู้สำเร็จราชการแทนพระองค์กับฟาโรห์ทุตอังค์อาเตน

หลักฐานมากมายที่ถูกทำลายครั้งแรกโดยผู้สืบทอดพระราชบัลลังก์ของพระองค์ ต่อจากนั้นหลักฐานตลอดช่วงสมัยอามาร์นาก็ถูกทำลายโดยฟาโรห์ฮอร์เอมเฮบ และต่อมาก็เป็นฟาโรห์แห่งราชวงศ์ที่สิบเก้าก็ทรงทำลายหลักฐานจากช่วงเวลาดังกล่าวอย่างเบ็ดเสร็จ จึงไม่สามารถทราบรายละเอียดที่แน่นอนของกิจกรรมภายในรัชสมัยได้ ลักษณะของหลักฐานที่มีความคลุมเครือสูงซึ่งมักจะบ่งชี้ถึงบางสิ่งบางอย่าง แต่ก็ขาดหลักฐานที่ใช้ในการยืนยัน ในจารึกต่างๆ การกล่าวถึงการที่สตรีขึ้นเป็นผู้สำเร็จราชการร่วมอย่างชัดเจน แต่กลับไม่ได้ให้ข้อสรุปเกี่ยวกับตัวตนของพระองค์เลย

## อ้างอิง


หมวดหมู่:ฟาโรห์หญิง
หมวดหมู่:ฟาโรห์ยุคราชวงศ์ที่สิบแปด
ฟาโรห์แรเมซีสที่ 9

**เนเฟอร์คาเร เซเทปเอนเร รามเมสเซสที่ 9** (หรือจะเขียนพระนามว่า **รามเสส**) (พระนามเดิม คือ **อามอน-เฮอร์-เคปเชป คาเอมวาเซต**) (ทรงปกครองระหว่าง 1129 – 1111 ปีก่อนคริสตกาล) เป็นฟาโรห์พระองค์ที่แปดจากราชวงศ์ที่ยี่สิบแห่งอียิปต์ พระองค์ทรงเป็นฟาโรห์ที่ทรงครองราชย์นานที่สุดเป็นอันดับสามของราชวงศ์นี้รองจากฟาโรห์แรเมซีสที่ 3 และฟาโรห์แรเมซีสที่สิบเอ็ด ปัจจุบันเชื่อกันว่าพระองค์ขึ้นทรงครองบัลลังก์ในเดือนที่หนึ่งแห่งฤดูน้ำท่วม (อะเคต) วันที่ 21 ตามหลักฐานที่เยือร์เกิน ฟ็อน เบ็คเคอราธได้นำเสนอในบทความ 1984 จีเอ็ม และอ้างอิงตามบันทึกปาปิรุสแห่งตูริน หมายเลข 1932 และ 1939 ฟาโรห์รามเสสที่ 9 ทรงครองราชย์เป็นเวลา 18 ปี 4 เดือน และเสียชีวิตเสด็จสวรรคตในปีที่ 19 ของการครองราชย์ในเดือนที่หนึ่งแห่งเพเรต ระหว่างวันที่ 17 และ 27 พระนามครองราชย์ของพระองค์ คือ **เนเฟอร์คาเร เซเทปเอนเร** หมายถึง "จิตวิญญาณอันสวยงามแห่งเร ผู้ถูกเลือกแห่งเร" เชื่อว่าฟาโรห์รามเสสที่ 9 เป็นพระโอรสของในเจ้าชายเมนทูเฮอร์เคเพเชฟ ซึ่งเป็นพระราชโอรสของฟาโรห์รามเสสที่ 3 เนื่องจากพระชายาของเจ้าชายเมนทูเฮอร์เคเพเชฟพระนามว่า ทาคัต ทรงมีตำแหน่งว่า "พระราชมารดาแห่งกษัตริย์" บนผนังสุสาน เควี 10 ซึ่งได้แย่งชิงหลุมฝังศพดังกล่าวและนำกลับมาใช้ใหม่ในช่วงปลายราชวงศ์ที่ยี่สิบ ซึ่งไม่มีฟาโณห์จากราชวงศ์ที่ยี่สิบพระองค์อื่นใดที่ทรงมีพระราชมารดาพระนามดังกล่าว ดังนั้น ฟาโรห์รามเสสที่ 9 จึงเป็นพระราชนัดดาของฟาโรห์รามเสสที่ 3

## อ้างอิง


หมวดหมู่:ฟาโรห์ยุคราชวงศ์ที่ยี่สิบ
ศึกยอดหญิง ~ชิงแผ่นดิน~

***ศึกยอดหญิง ~ชิงแผ่นดิน~*** หรือ ***โคอิฮิเมะ†มูโซ ～โดกิ☆โอโตเมะ ดาราเกะ โนะ ซังโงกูชิ เอ็งงิ～*** () เป็นซีรีส์วิดีโอเกมแนวกลยุทธ์และวิชวลโนเวลสำหรับผู้ใหญ่ พัฒนาและเผยแพร่โดยเบสซอนสำหรับวินโดวส์เป็นหลัก เนื้อเรื่องของเกมสร้างจากนวนิยายในศตวรรษที่ 14 เรื่อง*[[สามก๊ก]]*โดยล่อกวนตง เกมแรกพัฒนาโดยเบสซอน จำหน่ายครั้งแรกในวันที่ 26 มกราคม พ.ศ. 2550 สำหรับวินโดวส์ในรูปแบบบดีวีดี-รอม 2 แผ่น ตามด้วยการจำหน่ายซ้ำในวันที่ 11 เมษายน พ.ศ. 2551  พร้อมด้วยซีดี-รอมเสริม

*ศึกยอดหญิง ~ชิงแผ่นดิน~*  ได้รับการดัดแปลงเป็นสื่ออื่นหลายครั้ง มังงะดัดแปลงวาดภาพโดยยาโออิ ฮิซูกิ ตีพิมพ์ในนิตยสาร *[[Dengeki G's Magazine#Dengeki G's Festival! Comic|Dengeki G's Festival! Comic]]* เมื่อวันที่ 26 เมษายน พ.ศ. 2551 อนิเมะดัดแปลงผลิตโดยสตูดิโอโดงาโกโบ เริ่มออกอากาศในวันที่ 8 กรกฎาคม พ.ศ. 2551 และฉายเพิ่มเติมอีก 2 ฤดูกาล

## หมายเหตุ

## อ้างอิง

## แหล่งข้อมูลอื่น
* Official series portal 
* PC visual novel official website  at Tactics 
* PS2 visual novel official website at Yeti 
* Official ''Shin Koihime Musō'' PC visual novel website  at Tactics 
* Official ''Shin Koihime Musō'' PSP visual novel website at Yeti 
* PC visual novel official website at MangaGamer

หมวดหมู่:วิดีโอเกมที่ออกวางจำหน่ายในปี พ.ศ. 2550
หมวดหมู่:มังงะที่ตีพิมพ์ในปี พ.ศ. 2551
หมวดหมู่:อนิเมะที่ออกฉายในปี พ.ศ. 2551
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:วิดีโอเกมแอ็กชัน
หมวดหมู่:วิดีโอเกมต่อสู้
หมวดหมู่:วิดีโอเกมที่อิงจากสามก๊ก
หมวดหมู่:วิชวลโนเวล
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 2
หมวดหมู่:เกมสำหรับเพลย์สเตชันแบบพกพา
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:การ์ตูนญี่ปุ่นแนวโลดโผน
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวเซเน็ง
หมวดหมู่:วิดีโอเกมอาร์เคด
หมวดหมู่:ผลงานที่สร้างจากสามก๊ก
หมวดหมู่:โดงาโกโบ
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:การ์ตูนญี่ปุ่นแนวยูริ
ดอยตุง

**ดอยตุง** เป็นภูเขาในเขตอำเภอแม่ฟ้าหลวง จังหวัดเชียงราย เป็นส่วนหนึ่งของทิวเขาแดนลาว มีผืนป่าธรรมชาติประมาณ 93,515 ไร่ มีความสูงจากระดับน้ำทะเลปานกลางประมาณ 1,630 เมตร ทางด้านธรณีวิทยา ชั้นหินที่สำคัญในแนวนี้ประกอบด้วยหินยุคไซลูเรียน-ดีโวเนียน-คาร์บอนิเฟอรัส

ดอยตุงเป็นที่ตั้งของพระธาตุดอยตุง ตามตำนานมีชื่อว่า **ดอยดินแดง** ตามตำนานสิงหนติโยนกและตำนานพระธาตุดอยทุงเมืองเชียงแสนกล่าวว่า พระพุทธเจ้าได้เสด็จมายังดอยดินแดง ประทับบนหินก้อนหนึ่งมีรูปทรงเหมือนมะนาวผ่าซีก และทำนายว่าที่นี่จะเป็นที่ประดิษฐานพระบรมสารีริกธาตุส่วนพระรากขวัญเบื้องซ้าย (กระดูกไหปลาร้า) เมื่อ พ.ศ. 1452 สมัยพระเจ้าอุชุตะราช รัชกาลที่ 3 แห่งราชวงศ์สิงหนวัต ผู้ครองนครโยนกนาคนคร ได้นำพระบรมสารีริกธาตุในส่วนของพระรากขวัญเบื้องซ้าย (ไหปลาร้า)  แล้วทรงสร้างพระสถูปขึ้น โดยนำธงตะขาบยาว 3,000 วา ไปปักไว้บนดอย เมื่อหางธงปลิวไปไกลเพียงใด ให้กำหนดเป็นฐานพระสถูปเพียงนั้น ดอยดินแดงจึงได้ชื่อใหม่ว่า "ดอยตุง" (ตุงมีความหมายว่าธง) ขณะที่ใน *[[พระยาเจือง|ตำนานขุนเจือง]]* พงศาวดารล้านนาหลายฉบับบอกเล่าถึงความเป็นมาของบรรพบุรุษของขุนเจือง คือ ปู่เจ้าลาวจก ที่เป็นหัวหน้าของผู้คนที่อาศัยอยู่บนดอยตุง ต่อมาได้ลงจากดอยสูงลงมาพื้นที่ราบ สร้างหิรัญนครเงินยาง (เชียงแสน)

ดอยตุงยังเป็นที่ตั้งของพระตำหนักดอยตุง อาคารมีสถาปัตยกรรมล้านนากับลักษณะบ้านพื้นเมืองของสวิตเซอร์แลนด์

## อ้างอิง

ตุง
หมวดหมู่:อำเภอแม่ฟ้าหลวง
ประธานาธิบดีมอริเชียส

**ประธานาธิบดีมอริเชียส** () เป็นประมุขแห่งรัฐของประเทศมอริเชียส ผู้ดำรงตำแหน่งปัจจุบันคือ Dharam Gokhool ตั้งแต่วันที่ 6 ธันวาคม ค.ศ. 2024

## อำนาจหน้าที่
มอริเชียสเป็นสาธารณรัฐที่มีรัฐสภา และประธานาธิบดีทำหน้าที่เป็นบุคคลสำคัญในพิธีการ ซึ่งได้รับเลือกจากสมัชชาแห่งชาติตามที่กำหนดไว้ในรัฐธรรมนูญแห่งมอริเชียส

## สวัสดิการ
ที่พำนักอย่างเป็นทางการของประธานาธิบดีคือทำเนียบรัฐบาล

## อ้างอิง
ภาสวิชญ์ บูรณนัติ

**ภาสวิชญ์ บูรณนัติ **(เกิด 23 กรกฎาคม ​พ.ศ​. 2541) ชื่อเล่น **สมิธ** เป็นนักแสดงและนักร้องชาวไทยเชื้อสายจีน สังกัดช่อง 3 เอชดีและบีอีซี มิวสิค เคยเข้าประกวดรายการไอดอลจีน WE ARE YOUNG 2020 เป็นที่รู้จักจากละครเรื่อง *[[ทุ่งเสน่หา]]* (2563) ละครซีรีส์ชุด *[[ดวงใจเทวพรหม (ละครโทรทัศน์)#ลออจันทร์|ดวงใจเทวพรหม ตอน ลออจันทร์]]* (2567) และซีรีส์เรื่อง *[[เพียงเธอ]]* (2568)

## ประวัติ
สมิธ ภาสวิชญ์ เกิดเมื่อวันที่ 23 กรกฎาคม พ.ศ. 2541 เป็นคนจังหวัดนนทบุรี เป็นบุตรชายคนเล็กของครอบครัว มีพี่ชาย 1 คน ด้านการศึกษา สำเร็จ​การศึกษา​ระดับมัธยม​ศึกษาจาก โรงเรียนเซนต์ดอมินิก​ รุ่นที่ 48 และสำเร็จการศึกษาระดับปริญญาตรี​จาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาการแสดงและกำกับภาพยนตร์​

## เข้าสู่วงการบันเทิง

สมิธ​ ภาสวิชญ์​ เริ่มต้นเข้าสู่วงการบันเทิงจากการชักชวนของ ฌาณฉลาด ทวีทรัพย์ โดยมีถ่ายแบบ โฆษณา และเซ็นสัญญา สถานีวิทยุโทรทัศน์ไทยทีวีสีช่อง 3​ เมื่อปี 2559 และในปี พ.ศ. 2561​ เปิดตัว​ศิลปินวง The Fins แห่งค่าย Chandelier Music ภายใต้สังกัดช่อง 3​ ในตำแหน่ง นักร้อง รวมถึงเล่นคีย์บอร์ด​ ปล่อยซิงเกิลแรกชื่อเพลง "แหม" ปี พ.ศ. 2563​ มีผลงานละครออกอากาศเรื่องแรกคือ ทุ่งเสน่หา​ ในปีเดียวกันเดือนมิถุนายนได้เดินทางไปที่ประเทศจีน​เข้าร่วมแข่งขันในรายการ WE ARE YOUNG 2020 และกลับมาเมืองไทย​อีกครั้ง​ปรากฏตัว โปรเจค​คอนเสิร์ต​12 Rising stars​​ SUPERNOVA พร้อมถ่ายปฏิทินจีนประจำปี 2564​ ปี​ พ.ศ. 2565​ ภาสวิชญ์มีผลงานออนแอร์เรื่อง​ ​มามี้ที่รัก​ ปี​ พ.ศ. 2566​ เรื่อง​ สะใภ้สายสตรอง​ ปี พ.ศ. 2567 เรื่อง รักท่วมทุ่ง , ซีรี่ย์ชุด ดวงใจเทวพรหม ตอน ลออจันทร์ ซึ่งเป็นภาคต่อของละครชุด สุภาพบุรุษจุฑาเทพ ตอน คุณชายรัชชานนท์​ เมื่อปี พ.ศ. 2556 และปี พ.ศ. 2568 ขึ้นแท่นพระเอกเต็มตัวเรื่องแรกในละครเย็นเรื่อง ผู้บ่าวสุดซ่า​ส์กะ​อีหล่าขาซิ่ง​ ร่วมแสดงในละครเรื่อง สายรักสายเลือด และ ซี่รีย์ *​[[เพียงเธอ|Only you เพียงเธอ]]​*​

## ผลงานการแสดง ​
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

### ซีรีส์

### แฟนมี​ตติ้ง​
* Laorchan Fun&Fruious​ Fan Meeting​ - 30 มีนาคม พ.ศ. 2567
* ดวงใจเทวพรหม Sports Day รู้แพ้ รู้ชนะ รู้ใจคุณ -​ 2 มิถุนายน​ พ.ศ. 2567
* Only You, Only Us, Only Now! Fan Meet -​ 19 กรกฎาคม​ พ.ศ. 2568
* Girls Cup Presented By มาม่า (แขกรับเชิญ​)​ - 30 สิงหาคม​ พ.ศ. 2568

### คอนเสิร์ต​
* Channel 3 Super Fan Live! : SUPERNOVA
* BEC MUSIC SHOWCASE 2024
* Lost In Gulf's Space 2024 (แขกรับเชิญ​)
* BESea Music Festival 2025
* Gulf Eternal Fancon 2025 : Back to our Home (แขกรับเชิญ​)

## ผลงานเพลง
### Single

### Original Soundtrack

### THE FINS

### Boy in Blue's

## รางวัล

## อ้างอิง

หมวดหมู่:ชาวไทยเชื้อสายจีน
หมวดหมู่:นักแสดงชายชาวไทย
หมวดหมู่:นักแสดงชาวไทย
หมวดหมู่:นักแสดงชายจากจังหวัดนนทบุรี​
หมวดหมู่:นักแสดงสังกัดช่อง 3 เอชดี
หมวดหมู่:นักแสดงละครโทรทัศน์ชายชาวไทย
หมวดหมู่:นักร้องชายชาวไทย
หมวดหมู่:บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
หมวดหมู่:บุคคลจากโรงเรียนเซนต์ดอมินิก
หมวดหมู่:พุทธศาสนิกชนชาวไทย
แฮปพีพิซซา

**แฮปพีพิซซา** หรือ **พิซซาหน้ากัญชา** เป็นพิซซารูปแบบหนึ่งของประเทศกัมพูชา ซึ่งมีส่วนผสมของกัญชา ที่มีสารเตตร้าไฮโดรแคนนาบินอล (Tetrahydrocannabinol) ที่เพียงพอสำหรับการออกฤทธิ์ต่อจิตประสาท ซึ่งแฮปพีพิซซามีลักษณะเฉกเช่นพิซซาทั่วไป ที่มีเห็ด ซอสมะเขือเทศ และชีส หากแต่โรยหน้าด้วยกัญชา แม้กัญชาจะเป็นสิ่งผิดกฎหมายในประเทศกัมพูชา แต่การบังคับใช้กฎหมายดังกล่าวไม่เข้มงวดนัก ด้วยเหตุนี้แฮปพีพิซซาจึงแพร่หลายตามเมืองท่องเที่ยวสำคัญในประเทศ เช่น พนมเปญ เสียมราฐ และเมืองพระสีหนุ ซึ่งค้าขายกันอย่างโจ่งแจ้ง และชาวกัมพูชาเองใช้กัญชาเพื่อประกอบอาหารอยู่เป็นนิจ

กล่าวกันว่า พิซซาหน้ากัญชาเกิดขึ้นเพราะเจ้าของที่พักขนาดเล็กริมแม่น้ำแห่งหนึ่ง มีความคิดที่จะประกอบอาหารที่ทำให้นักท่องเที่ยวรู้สึกพักผ่อนอย่างแท้จริงโดยไม่ต้องออกไปเที่ยวที่ไหน จึงทำพิซซาหน้ากัญชาขึ้น ซึ่งพิซซาหน้ากัญชาของเขามีชื่อเสียงขึ้นแบบปากต่อปาก จนมีนักท่องเที่ยวมายังที่พักของเขาไม่ขาดสาย ที่พักแห่งอื่นเห็นเช่นนั้นก็พากันทำตามโดยสมัครใจ จนกลายเป็นอาหารยอดนิยมของนักท่องเที่ยวในกัมพูชา

หลังกัญชาเป็นสิ่งถูกกฎหมายในประเทศไทย เดอะ พิซซ่า คอมปะนี ได้จัดทำ *พิซซาต้มยำกัญชา* เมื่อวันที่ 9 พฤศจิกายน พ.ศ. 2564 โดยมีกัญชาทอดกรอบโรยหน้าพิซซา ซึ่งไม่มีสารเตตร้าไฮโดรแคนนาบินอลมากนัก แต่อาจมีสารแคนนาบินอยด์อื่น ๆ

## อ้างอิง

หมวดหมู่:อาหารกัมพูชา
หมวดหมู่:อาหารจากกัญชา
ฟาโรห์แรเมซีสที่สิบเอ็ด

**เมนมาอัตเร ราเมสเซสที่ 11**  (หรือจะเขียนพระนามว่า **รามเสส** หรือ **ราเมเซส**) ทรงครองราชย์ตั้งแต่ 1107 ปีก่อนคริสตกาลถึง 1078 ปีก่อนคริสตกาลหรือ 1077 ปีก่อนคริสตกาล และเป็นฟาโรห์พระองค์ที่สิบและพระองค์สุดท้ายของราชวงศ์ที่ยี่สิบแห่งอียิปต์ และเป็นฟาโรห์พระองค์สุดท้ายแห่งสมัยราชอาณาจักรใหม่ พระองค์ทรงปกครองอียิปต์เป็นเวลาอย่างน้อย 29 ปี ถึงแม้ว่านักไอยคุปต์วิทยาบางคนคิดว่าพระองค์ทรงสามารถปกครองได้นานถึง 30 ปีก็ตาม ซึ่งตัวเลขปีหลังนี้อาจจะนานถึง 2 ปี หลังจากช่วงเวลาที่ทราบสูงสุดของฟาโรห์พระองค์นี้คือปีที่ 10 ของสมัยเวเฮม เมซุต หรือปีที่ 28 แห่งการครองราชย์ของพระองค์ อัด ธิจส์ นักวิชาการคนหนึ่งเสนอว่า ฟาโรห์ราเมสที่ 11 อาจจะทรงครองราชย์ได้นานถึง 33 ปีด้วยซ้ำ

เป็นที่เชื่อกันว่า ฟาโรห์รามเสสที่ 11 ทรงปกครองถึงปีที่ 29 แห่งการครองราชย์ เนื่องจากปรากฏจารึกที่บันทึกว่านายพลและมหาปุโรหิตแห่งอามุนนามว่า พิอังค์ ได้เดินทางกลับไปที่เมืองธีบส์จากนิวเบียในเดือนที่ 3 แห่งเชมู วันที่ 23 หรืออีกเพียง 3 วันในการเริ่มต้นรัชสมัยปีที่ 29 ของฟาโรห์รามเสสที่ 11 และเป็นที่ทราบกันดีว่า พิอังค์ได้ดำเนินการทางทหารในบริเวณนิวเบียในช่วงปีที่ 28 ของรัชสมัย (หรือปีที่ 10 ของสมัยเวเฮม เมซุต) และจะเดินกลับอียิปต์ในปีถัดไป

## สถานที่ฝังพระบรมศพ
ในช่วงเวลาที่เกิดปัญหาในอียิปต์นั้น ฟาโรห์รามเสสที่ 11 เสด็จสวรรคตโดยไม่ทราบสาเหตุ ในขณะที่พระองค์มีหลุมฝังพระบรมศพที่เตรียมไว้สำหรับพระองค์เองในหุบเขาแห่งกษัตริย์ (เควี 4) ซึ่งยังคงสร้างไม่แล้วเสร็จและตกแต่งเพียงบางส่วน จึงทำให้ฝังพระบรมศพห่างจากเมืองธีบส์ ซึ่งอาจอยู่ใกล้เมมฟิสแทน อย่างไรก็ตาม หลุมฝังพระบรมศพของฟาโรห์ดังกล่าวมีลักษณะที่ไม่ธรรมดา เช่น เสาสี่เหลี่ยมสี่เสาในห้องฝังพระบรมศพ และปล่องฝังพระบรมศพตรงกลางที่ลึกมาก ยาวกว่า 30 ฟุต หรือ 10 เมตร ซึ่งบางทีอาจจะออกแบบเป็นเหมือนอุปกรณ์รักษาความปลอดภัยเพิ่มเติม เพื่อป้องกันการปล้นสุสาน ในช่วงราชวงศ์ที่ยี่สิบเอ็ดภายใต้การปกครองของมหาปุโรหิตแห่งธีบส์พระนามว่า พิเนดจ์เอมที่ 1 หลุมฝังพระบรมศพของฟาโรห์รามเสสที่ 11 ถูกใช้เป็นการแปรรูปวัตถุพิธีศพจากการฝังพระบรมศพของฮัตเชปซุต ทุตโมสที่ 3 และรวมถึงทุตโมสที่ 1 ด้วย  หลุมฝังพระบรมศพของฟาโรห์รามเสสที่ 11 ได้เปิดอยู่แล้วตั้งแต่สมัยโบราณและถูกใช้เป็นที่อยู่อาศัยโดยกลุ่มคอปติก

เนื่องจาก ฟาโรห์รามเสสที่ 11 ทรงได้ถูกฝังพระบรมศพไว้ที่อียิปต์ล่าง และฟาโรห์สเมนเดสก็ทรงขึ้นเป็นฟาโรห์แห่งอียิปต์ตามธรรมเนียมที่รู้จักกันดีว่าผู้ที่ฝังพระบรมศพอดีตฟาโรห์จะได้รับพระราชบัลลังก์ เนื่องจากฟาโรห์สเมนเดสทรงฝังพระบรมศพฟาโรห์รามเสสที่ 11 จึงทำให้พระองค์ทรงขึ้นครองราชย์ได้อย่างถูกต้องตามกฏมณเฑียรบาล และทรงสถาปนราชวงศ์ที่ยี่สิบเอ็ดจากฐานอำนาจของพระองค์ที่ทานิส แม้ว่าพระองค์จะทรงไม่ได้ควบคุมอียิปต์กลางและอียิปต์บนก็ตาม ซึ่งขณะนั้นอยู่ภายใต้อำนาจของมหาปุโรหิตแห่งอามุนที่ธีบส์

## อ้างอิง


หมวดหมู่:ฟาโรห์ยุคราชวงศ์ที่ยี่สิบ
ฟาโรห์โอซอร์คอนที่สาม

**อูเซอร์มาอัตเร เซเทปเอนอามุน โอซอร์คอนที่ 3 ซิ-เอเซ** เป็นฟาโรห์แห่งอียิปต์โบราณในช่วงศตวรรษที่ 8 ก่อนคริสตกาล พระองค์เป็นพระองค์เดียวกับมกุฎราชกุมารและมหาปุโรหิตแห่งอามุนพระนามว่า โอซอร์คอน บี ซึ่งเป็นพระราชโอรสของฟาโรห์ทาเคลอตที่ 2 กับพระมเหสีคาโรมามาที่ 2 เจ้าชายโอซอร์คอน บี ทรงมีหลักฐานการยืนยันตัวพระองค์มาจากบันทึกจารึกของพระองค์ ซึ่งประกอบด้วยชุดข้อความที่บันทึกกิจกรรมของพระองค์ที่ธีบส์บนประตูบูบาสทิสที่คาร์นัก ต่อมาพระองค์ทรงขึ้นครองราชย์เป็นฟาโรห์โอซอร์คอนที่ 3 ในอียิปต์บนเป็นเวลา 28 ปี หลังจากทรงเอาชนะกองทัพคู่แข่งของฟาโรห์เปดูบาสต์ที่ 1 หรือฟาโรห์โชเชงค์ที่ 6 ซึ่งดูเหมือนจะเคยต่อต้านอำนาจของพระราชบิดาของพระองค์ ฟาโรห์โอซอร์คอนที่ 3 ทรงปกครองช่วงห้าปีสุดท้ายของการครองราชย์ในการปกครองร่วมกับพระราชโอรสของพระองค์พระนามว่า ทาเคลอตที่ 3 ตามที่ปรากฏในบันทึกระดับแม่น้ำไนล์หมายเลขที่ 13 ที่คาร์นัก พระนามอิสริยยศอย่างเป็นทางการของฟาโรห์โอซอร์คอนที่ 3 นั้นยาวและซับซ้อน คือ อูเซอร์มาอัตเร เซเทปเอนมาอุน, โอซอร์คอน ซิ-เอเซ เมริอามุน, เนทเจอร์-เฮกา-วาเซต

## อ้างอิง


## บรรณานุกรม
*
*
*

หมวดหมู่:ฟาโรห์ยุคราชวงศ์ที่ยี่สิบสาม
ฟาโรห์ทาเคลอตที่สาม

**อูเซอร์มาอัตเร เซเทปเอนอามุน ทาเคลอตที่ 3 ซิ-เอเซ** (ทรงครองราชย์ระหว่าง 774 – 759 ปีก่อนคริสตกาล) เป็นพระราชโอรสพระองค์โตและทรงเป็นผู้สืบทอดพระราชบัลลังก์ของฟาโรห์โอซอร์คอนที่ 3 พระองค์ทรงขึ้นปกครองในช่วงห้าปีแรกด้วยการสำเร็จราชการร่วมกับพระราชบิดา ตามที่ปรากฏในหลักฐานจากบันทึกระดับแม่น้ำไนล์ หมายเลข 13 (ซึ่งเท่ากับปีที่ 28 แห่งการคองราชย์ของฟาโรห์โอซอร์คอนที่ 3 ถึงปีที่ 5 แห่งการครองราชย์ของฟาโรห์ทาเคลอตที่ 3) และทรงสืบต่อพระราชบัลลังก์จากพระราชบิดาของพระองค์ในฐานะฟาโรห์ในปีต่อมา ก่อนหน้านั้นพระองค์ทรงดำรงตำแหน่งมหาปุโรหิตแห่งอามุนที่ธีบส์ เคยมีการเชื่อว่าะรัองค์ทรงครองราชย์เป็นระยะเวลาเพียง 7 ปี จนกระทั่งมีการค้นพบจารึกจากอาไมดาในโอเอซิสดัคลา ในปี ค.ศ. 2005 ซึ่งมีการบันทึกที่ระบุช่วงเวลาถึงปีที่ 13 แห่งการครองราชย์ของพระองค์

## ผู้สืบทอดพระราชบัลลังก์
ฟาโรห์ทาเคลอตที่ 3 เป็นพระสวามีของพระนางอิร์ทิอูบาสต์ ซึ่งการบันทึกเกี่ยวกับพระองค์ว่า "ในฐานะพระราชธิดาของกษัตริย์บนโลงพระศพของพระราชโอรสของพระองค์ โอซอร์คอน จี"" และอีกพระองค์ พระนางอิร์ทิอูบาสต์ ("บี") ดูเหมือนจะเป็นพระราชธิดาของกษัตริย์ แต่ในที่สุด ฟาโรห์รุดอามุนกลับทรงขึ้นมาปกครองครองต่อจากพระองค์ ซึ่งเป็นพระอนุชาและเป็นพระราชโอรสอีกพระองค์ของฟาโรห์โอซอร์คอนที่ 3 แทนที่จะเป็นพระราชโอรสพระองค์ใดพระองค์หนึ่งใน 3 พระองค์ที่รู้จัก คือ เจ้าชาย/มหาปุโรหิตโอซฮร์คอน เอฟ, เจ้าชายอิเทสอามุน ผู้ซึ่งปรากฏบนจารึกของอังค์เฟนมุต ซึ่งเป็นพระราชนัดดาของพระองค์ในห้องสมุดกลางครอยดอน และสุดท้ายคือ ประกาศกแห่งอามุนขั้นที่สอง นามว่า ดเจดพทาห์เอฟอังค์ ดี ซึ่งปรากกฏร่วมในรูปสลักทือบิงเงิน หมายเลข 1734 และในจารึก ซีจี 41006 ของพระราชปนัดดาพระองค์โตของพระองค์นามว่า นัคต์บาสเทรู จากหลักฐานทั้งหมดนี้ชี้ให้เห็นว่า ฟาโรห์ทาเคลอตที่ 3 ทรงต้องมีพระชนมพรรษามากแล้วและยืนกว่าพระราชโอรสทั้งสามพระองค์ ซึ่งเป็นเรื่องปกติที่พระเชษฐาของกษัตริย์จะทรงขึ้นครองพระราชบัลลังก์ หากกษัตริย์ยังมีพระราชโอรสที่ยังทรงมีพระชนม์ชีพอยู่ โดยตามประเพณีดั้งเดิมของชาวอียิปต์กำหนดให้พระราชโอรสของกษัตริย์สืบต่อจากพระราชบิดาโดยตรง

## อ้างอิง


## บรรณานุกรม
* D.A. Aston & J.H. Taylor, "The Family of Takelot III and the "Theban" Twenty-Third Dynasty,"  in M.A. Leahy, 'Libya and Egypt c.1300–750 BC.' London: School of Oriental and African Studies, Centre of Near and Middle Eastern Studies, and The Society for Libyan Studies (1990) 
* Frédéric Payraudeau, "Le règne de Takélot III et les débuts de la domination Koushite," GM 198(2004) pp.&nbsp;79–90.1.

หมวดหมู่:ฟาโรห์ยุคราชวงศ์ที่ยี่สิบสาม
ฟาโรห์แรเมซีสที่สิบ

**เคเปอร์มาอัตเร ราเมสเซสที่ 10** (หรือจะเขียนพระนามว่า **รามเสส** หรือ **ราเมเซส**) (ทรงปกครองประมาณระหว่าง 1111 ปีก่อนคริสตกาล – 1107 ปีก่อนคริสตกาล) เป็นฟาโรห์แห่งอียิปต์โบราณพระองค์ที่เก้าแห่งราชวงศ์ที่ยี่สิบ พระนามประสูติของพระองค์ คือ อามอนเฮอร์เคเพเชฟ และพระนามครองราชย์ คือ เคเปอร์มาอัตเร หมายถึง "ความยุติธรรมแห่งเทพราอันรักษาไว้"

วันขึ้นครองราชย์ของพระองค์ตรงกับเดือนที่ 1 แห่งฤดูหนาว วันที่ 27 (*1 prt 27*) ปีที่ทรงครองราชย์สูงสุดคือ ปีที่ 3 ช่วงเวลาที่สูงสุดตามหลักฐานที่ปรากฏในรัชสมัยคือ "ปีที่ 3 เดือนที่ 2 ของฤดูน้ำหลาก วันที่ 2" หรืออาจเป็น "ปีที่ 3 เดือนที่ 4 (ไม่ปรากฏจำนวนวัน)"

เนื่องจากฟาโรห์รามเสสที่ 11 เสด็จขึ้นครองราชย์ในเดือนที่ 3 ของฤดูร้อน วันที่ 20 (*3 šmw 20*) จึงเป็นไปตามโดยอัตโนมัติว่าฟาโรห์รามเสสที่ 10 จะต้องมีพระชนม์ชีพอยู่ในปีที่ 4 ซึ่งยังไม่ปรากฏหลักฐานตรวจสอบ ข้อสันนิษฐานดังกล่าวเป็นการนำเรื่องเกี่ยวกับดาราศาสตร์มาอธิบายโดยริชาร์ด ปาร์คเกอร์ว่าฟาโรห์รามเสสที่ 10 อาจจะทรงครองราชย์เป็นเวลา 9 ปี แต่ก็เหตุการณ์ช่วงเวลาที่เหลือก็ได้สูญหายไปตั้งแต่นั้นเป็นต้นมา ในทำนองเดียวกัน จารึกแห่งธีบส์ หมายเลข 1860 เอ ได้กล่าวถึงปีที่ 8 อันสมมติ แห่งการครองราชย์ของฟาโรห์รามเสสที่ 10 ซึ่งไม่ได้นำมาเป็นหลักฐานสนับสนุนอีกต่อไป

ไอแดน ด็อดสัน นักไอยยคุปต์วิทยาชาวอังกฤษได้เขียนไว้ในหนังสือปี ค.ศ. 2004 ว่า

ไม่ปรากฏหลักฐานใดที่บ่งชี้ความสัมพันธ์ระหว่างฟาโรห์พระองค์สุดท้ายอย่างฟาโรห์รามเสสที่ 9 , 10 และ 10 หากเป็นการสืบราชสันตติวงศ์แบบบิดา-บุตร พระนางติติ ซึ่งมีตำแหน่งเป็นพระราชธิดาแห่งกษัตริย์ พระมเหสีแห่งกษัตริย์ และพระราชมารดาแห่งกษัตริย์ ดูเหมือนจะ [เป็น] บุคคลที่เป็นได้ว่าจะทรงเป็นพระมเหสีในฟาโรห์รามเสสที่ 10 แต่ก็สามารถทราบข้อมูลอย่างอื่นได้
[left|thumb|ตราประทับสคารับของฟาโรห์รามเสสที่ 10 ใน[โบโลญญา]]
อย่างไรก็ตาม ข้อสมมติฐานของด็อดสันเกี่ยวกับตำแหน่งของพระนางติติก็ต้องถูกล้มล้างไป เนื่องจากมีการพิสูจน์ในปี ค.ศ. 2010 ว่า พระนางติติน่าจะเป็นสมเด็จพระราชินีของฟาโรห์แห่งราชวงศ์ที่ยี่สิบก่อนหน้าช่วงเวลาดังกล่าวแทน และพระองค์ถูกกล่าวถึงในบันทึกปาปิรุสแฮร์ริสที่เสียหายเป็นบางส่วนว่า พระองค์เป็นพระมเหสีของฟาโรห​์รามเสสที่ 3 ดังที่ด็อดสันเองก็รับทราบ

ฟาโรห์รามเสสที่ 10 เป็นฟาโรห์ที่ปรากฏหลักฐานยืนยันน้อยมาก ในปีที่ 2 แห่งการครองราชย์ของพระองค์ได้ปรากฏในบันทึกปาปิรุสแห่งตูริน หมายเลข 1932 และ 1939 ในขณะที่ปีที่สาม 3 แห่งการครองราชย์ได้รับการบันทึกไว้ในบันทึกสุสานคนงานแห่งเดียร์ อัล-เมดินา ซึ่งบันทึกประจำวันดังกล่าวได้กล่าวถึงความเกียจคร้านโดยทั่วไปของคนงานในสุสาน อย่างน้อยส่วนหนึ่งก็เนื่องมาจากภัยคุกคามจากกลุ่มโจรชาวลิเบียในหุบเขากษัตริย์ โดยบันทึกว่าคนงานแห่งเดียร์ อัล-เมดินาได้ขาดงานในปีที่ 3 เดือนเพเรต (หรือ ฤดูหนาว) วันที่ 6, 9, 11, 12, 18, 21 และ 24 เพราะกลัว "ชาวทะเลทราย" (คือ ชาวลิเบียหรือเมชเวส) ซึ่งเห็นได้ชัดว่าได้ท่องไปในอียิปต์บนและธีบส์อย่างตามอำเภอใจ ส่วนหนึ่งเป็นภาพสะท้อนของการไหลเข้าของชาวลิเบียจำนวนมหาศาลสู่ภูมิภาคดินดอนสามเหลี่ยมปากแม่น้ำไนล์ตะวันตกของอียิปต์ล่างในช่วงเวลาดังกล่าว ฟาโรห์รามเสสที่ 10 ยังเป็นฟาโรห์แห่งราชอาณาจักรใหม่พระองค์สุดท้ายที่ปกครองนิวเบีย ซึ่งได้รับการยืนยันจากคำจารึกที่อานิบา

หลุมฝังศพ เควี 18 ของพระองค์ในหุบเขากษัตริย์ยังเสร็จไม่แล้วเสร็จ ซึ่งไม่แน่ใจว่าพระองค์ทรงเคยถูกฝังพระบรมศพไว้ที่นั่นหรือไม่ เนื่องจากไม่พบพระบรมศพหรือชิ้นส่วนของวัตถุที่ใช้ทำพระบรมศพภายในนั้น

## อ้างอิง


หมวดหมู่:ฟาโรห์ยุคราชวงศ์ที่ยี่สิบ
เอเชียนคัพ 2023 กลุ่มเอ

**กลุ่มเอของ[[เอเชียนคัพ 2023]]** จะจัดขึ้นตั้งแต่วันที่ 12 ถึง 22 มกราคม ค.ศ. 2024 กลุ่มนี้ประกอบไปด้วยจีน, เลบานอน, กาตาร์ (เจ้าภาพ) และทาจิกิสถาน

## ทีม

**หมายเหตุ**

## ตารางคะแนน

## นัด

### กาตาร์ พบ เลบานอน


### จีน พบ ทาจิกิสถาน


### เลบานอน พบ จีน


### ทาจิกิสถาน พบ กาตาร์


### กาตาร์ พบ จีน


### ทาจิกิสถาน พบ เลบานอน


## ระเบียบวินัย
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
*ใบเหลืองแรก = ลบ 1 คะแนน
*ใบแดงทางอ้อม (ใบเหลืองใบที่สอง) = ลบ 3 คะแนน
*ใบแดงโดยตรง = ลบ 3 คะแนน
*ใบเหลืองและใบแดงโดยตรง = ลบ 4 คะแนน
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว

## อ้างอิง

## แหล่งข้อมูลอื่น
* 

หมวดหมู่:เอเชียนคัพ 2023
บูพิวาเคน

**บูพิวาเคน** หรือ **บิวพิวาเคน** (อักษรโรมัน: Bupivacaine) หรือชื่อการค้าเช่น **มาร์เคน** (Marcaine) เป็นยาระงับความรู้สึกเฉพาะที่ ในการใช้เพื่อบล็อกเส้นประสาท จะฉีดบูพิวาเคนเข้าไปยังเส้นประสาทที่เลี้ยงบริเวณนั้น หรือเข้าไปยังพื้นที่อีพิดูรอล ซึ่งเรียกว่าแารบล็อกอีพิดูรอล บิวพิวาเคนมีผลิตในรูปผสมกับอีพิเนฟรินเล็กน้อยเพื่อเพิ่มระยะเวลาออกฤทธิ์ ระยะเวลาเริ่มออกฤทธิ์ของยาอยู่ที่ไม่เกิน 15 นาที และออกฤทธิ์ได้ยาวนาน 2 ถึง 8 ชั่วโมง

ผลข้างเคียงที่มีได้ ได้แก่ความง่วงซึม, กล้ามเนื้อกระตุก, หูอื้อ, การมองเห็นเปลี่ยน, ความดันเลือดต่ำ และการเต้นหัวใจผิดจังหวะ มีข้อกังวลอยู่ว่าการฉีดยานี้เข้าข้อต่อจะทำให้เกิดปัญหากับกระดูกอ่อน บูพิวาเคนจัดเป็นยาชาเฉพาะที่กลุ่มอามัยด์

บูพิวาเคนค้นพบครั้งแรกในปี 1957 และเป็นหนึ่งในรายชื่อรายการยาหลักขององค์การอนามัยโลก รวมถึงยังมีใช้เป็นยาทั่วไป

ในทางการแพทย์ บูพิวาเคนนั้นมีข้อบ่งใช้สำหรับฉีดระงับความรู้สึกเฉพาะที่, บล็อกเส้นประสาทเพอริเฟอรอล, บล็อกเส้นประสาทซิมพาเธติก และบล็อกแบบอีพิดูรอลกับคอดอล (caudal) บางครั้งอาจใช้ร่วมกันอีพิเนฟรีนเพื่อป้องกันการดูดซึมเข้าระบบร่างกาย และช่วยเพิ่มระยะเวลาออกฤทธิ์ได้ สูตรยาแบบ 0.75% (เข้มข้นสูงสุด) นั้นมีไว้ใช้ในการบล็อกแบบเรโทรบัลบาร์  บูพิวาเคนถือเป็นยาชาเฉพาะที่ที่ใช้มากที่สุดในการระงับความรู้สึกทางอีพิดูรอลขณะทำการคลอด เช่นเดียวกับการควมคุมความปวดหลังการผ่าตัด บูพิวาเคนสูตรลิโพโซมอล (Liposomal formulations) หรือจำหน่ายในชื่อ EXPAREL มีรายงานว่ามีประสิทธิภาพมากกว่าในการบรรเทาปวดเมื่อเทียบกับสารละลายบูพิวาเคนเปล่า ๆ

## อ้างอิง

## แหล่งข้อมูลอื่น
* 

หมวดหมู่:ยาสลบ
หมวดหมู่:ยาหลักขององค์การอนามัยโลก
หมวดหมู่:เอมีน
อิทธิฤทธิ์ สิงหรัตน์

**อิทธิฤทธิ์ สิงหรัตน์** มีชื่อเล่นว่า *อ๊อด*  เป็นนักแสดงชายชาวไทย 
 
**อิทธิฤทธิ์** หรือ อ๊อด นักแสดงอาวุโสชาวไทยที่มีชื่อเสียง เป็นที่รู้จักมากจากละครจักร ๆ วงศ์ ๆ และละครของค่าย กันตนา ยุคเดียวกับ *[[เจน นาทภูมิ]]*, *[[สันติ รังสรรค์]]*, มีลักษณะโดดเด่นคือไว้หนวดและมักรับบทเป็นตัวร้าย มีผลงานการแสดงละครและภาพยนตร์หลายเรื่อง อาทิ *เจ้าหญิงนกกระจาบ* 2525 ทาง ช่อง 7  เป็นต้น โดยมีผลงานที่สร้างชื่อคือภาพยนตร์หลายภาคอย่าง *บ้านผีปอบ* ปี 2532

## ละครโทรทัศน์
### ภาพยนตร์โทรทัศน์
* สางเขียว 2523 ช่อง 7
* ปู่โสมเฝ้าทรัพย์ 2524 ช่อง 7
* เจ้าหญิงนกกระจาบ 2525 ช่อง 7

### ละครโทรทัศน์
* ตี๋ใหญ่ 2528 ช่อง 5
* อสุรกาย 2528 ช่อง 5
* ลูกผู้ชายไม้ตะพด 2528 ช่อง   7
* สมเด็จพระนเรศวรมหาราช 2530 ช่อง 3
* สงครามเก้าทัพ 2531 ช่อง 3
* แก้วขนเหล็ก 2534 ช่อง 3
* ไฟรักอสูร 2535 ช่อง 3
* สมเด็จพระสุริโยทัย 2535 ช่อง 3
* ไฟในดวงตา 2536 ช่อง 3
* อุ้งมือมาร 2537 ช่อง 3
* เรือนแพ 2538 ช่อง 5
* เรือนมยุรา 2540 ช่อง 3
* หัวใจทระนง 2540 ช่อง 5
* ล่าปีศาจ 2540 ช่อง 3
* แก้วกินรี 2542 ช่อง 7
* เพชรรุ้งไฟ 2543 ช่อง 7
* ชาติมังกร 2543 ช่อง 7
* ไอดินกับกลิ่นไวน์ 2543 ช่อง 3
* พันท้ายนรสิงห์ 2543 ช่อง 7
* บ่วงเล่ห์เสน่หา 2546 ช่อง 3
* นางบาป 2548 ช่อง 3
* กาษา นาคา 2550 ช่อง 7
* เงาพราย 2554 ช่อง 3
* ขุนศึก 2555 ช่อง 3
* หมอเทวดา 2560 ช่อง 3
* นางฟ้าอสูร 2564 ช่อง 3

### ละครชุด
* ละครผี รายการ ชมรมขนหัวลุก ตอน วิญญาณรักอาฆาต
* ละครผี รายการ ชมรมขนหัวลุก ตอน เสาตกน้ำมัน
* ละครผี รายการ ชมรมขนหัวลุก ตอน จงอางอาฆาต

## ภาพยนตร์
* จิ๊กกี๋ก็มีหัวใจ 2522
* เพชรเสี้ยนทอง 2530 รับบท พ่อของเธอ
* บ้านผีปอบ 2532 รับบท ผู้ใหญ่บ้าน
* บ้านผีปอบ 2 2532 รับบท ผู้ใหญ่บ้าน
* คำพิพากษา 2532 รับบท ทิดส่ง
* บ้านผีปอบ 3 2533 รับบท ผู้ใหญ่บ้าน
* กระท่อมใหม่ทะเลเดิม 2533 รับบท พ่อของเขา
* บ้านผีปอบ 4 2534 รับบท ผู้ใหญ่บ้าน
* สุสานผีปอบ 2534 รับบท ผู้ใหญ่สรวง
* บ้านผีปอบ 6 2534 รับบท ผู้ใหญ่บ้าน
* ไฟกลางฝน 2534
* แจ๊คพ็อต คนจะรวยช่วยไม่ได้ 2535 รับบท เจ้าพ่ออิทธิพล
* โจ๋ไม่โจ๋หัวใจให้โจ๋ 2535
* หอ หึ หึ 2535 (รับเชิญ)
* บ้านผีปอบ 7 2535 รับบท ผู้ใหญ่บ้าน
* บ้านผีปอบ 10 2536 รับบท ผู้ใหญ่บ้าน
* ตั๊กแตนผูกโบว์ 2536
* สะเหร่อซะไม่เมี๊ย 2536
* เพลงรักแผ่นดินเพลิง 2546 รับบท เฒ่าฟ้อน
* คนหลบผี 2546
* หมอเท่ง 2546

## อ้างอิง

หมวดหมู่:นักแสดงชายชาวไทย
การ์โล บูโอนาปาร์เต

**การ์โล มารีอา บูโอนาปาร์เต** () หรือชื่อภาษาฝรั่งเศสคือ **ชาร์ล-มารี โบนาปาร์ต** () เป็นนักกฎหมายและนักการทูตชาวคอร์ซิกา เขาเป็นบิดาของจักรพรรดินโปเลียนที่ 1 และเป็นปู่ของจักรพรรดินโปเลียนที่ 3

## ประวัติ
การ์โล บูโอนาปาร์เต เกิดเมื่อปี 1746 ที่เกาะคอร์ซิกา ในสมัยที่เป็นส่วนหนึ่งของสาธารณรัฐเจโนวา การ์โลเป็นบุตรของนายจูเซปเป มารีอา บูโอนาปาร์เต () นักการเมืองชาวคอร์ซิกา

ในปี 1764 การ์โลวัยสิบแปดปีสมรสกับหญิงสูงศักดิ์ชาวคอร์ซิกานามว่ามารีอา เลตีเซีย ราโมลีโน วัยสิบสี่ปี ทั้งคู่มีบุตรด้วยกันแปดคนตามลำดับดังนี้
# โฌแซ็ฟ โบนาปาร์ต (1768–1844) กษัตริย์แห่งนาโปลี กษัตริย์แห่งสเปน
# นโปเลียน โบนาปาร์ต (1769–1821) จักรพรรดิแห่งฝรั่งเศส กษัตริย์แห่งอิตาลี
# ลูว์เซียง โบนาปาร์ต (1775–1840) เจ้าชายแห่งกานีโนและมูซิญญาโน
# มารี-อาน-เอลีซา โบนาปาร์ต (1777–1820) แกรนด์ดัชเชสแห่งตอสคานา
# หลุยส์ โบนาปาร์ต (1778–1846) กษัตริย์แห่งฮอลแลนด์
# โปลีน โบนาปาร์ต (1780–1825) เจ้าหญิงและดัชเชสแห่งกวัสตัลลา
# การอลีน โบนาปาร์ต (1782–1839) แกรนด์ดัชเชสแห่งแบร์คและเคลเวอ
# เฌโรม โบนาปาร์ต (1784–1860) กษัตริย์แห่งเว็สท์ฟาเลิน

## อ้างอิง

หมวดหมู่:บุคคลจากคอร์ซิกา
หมวดหมู่:ราชวงศ์โบนาปาร์ต
ฟาโรห์โชเชงค์ที่ 7

**เฮดจ์เคเปอร์เร เซเทปเอนเร โชเชงค์ (ที่ 7 หรือที่ 6 เอ) ซิ-เอเซ เมริอามุน** อาจจะเป็นฟาโรห์แห่งอียิปต์โบราณจากราชวงศ์ที่ยี่สิบสาม ซึ่งทรงปกครองอยู่ที่เมืองธีบส์ ในช่วงระหว่างการเสด็จสวรรคตของฟาโรห์ทาเคลอตที่ 3 และการดำเนินการทางทหารของอียิปต์โดยกษัตริย์แห่งนิวเบียนามว่า ปิเย (ทรงครองราชย์ราว 755 – 730 ปีก่อนคริสตกาล ระยะเวลาในการครองราชย์ของพระองค์มีประมาณได้ตั้งแต่ห้าถึงยี่สิบห้าปี แต่พระองค์ทรงไม่มีหลักฐานยืนยันมากนัก (คือ บันทึกระดับแม่น้ำไนล์ที่คาร์นัก หมายเลข 3 ของปีที่ 5 และ บันทึกระดับแม่น้ำไนล์ที่คาร์นัก หมายเลข 45 ของปี 17, 18 หรือ 25 แห่งการครองราชย์) และการมีตัวตนอยู่ของพระองค์ยังคงเป็นที่ถกเถียงกันอยู่ แต่ได้รับการยอมรับจากผู้เชี่ยวชาญเกี่ยวกับสมัยช่วงระหว่างกลางที่สาม เช่น เจอราร์ด โบรกแมนและเค็นเน็ธ คิตเช่น

## อ้างอิง


หมวดหมู่:ฟาโรห์ยุคราชวงศ์ที่ยี่สิบสาม